**Oskar Lutsu Palamuse Gümnaasiumi õpilase**

**KÄITUMISE HINDAMISMUDEL GÜMNAASIUMIS**

*(kinnitatud direktori 15. veebruari 2018 käskkirjaga nr 1-1/5)*

Õpilase käitumise hindamisel lähtutakse kehtivatest kriteeriumitest järgmiselt:

|  |  |  |  |  |
| --- | --- | --- | --- | --- |
| ***Kriteeriumid*** | ***Eeskujulik***  ***(5)*** | ***Hea***  ***(4)*** | ***Rahuldav***  ***(3)*** | ***Mitterahuldav***  ***(2)*** |
| **Kodukord** | Täidab alati kooli kodukorda | Täidab enamasti kooli kodukorda. | Eksib kodukorra vastu. | Esineb korduvaid rikkumisi kooli kodukorras kehtestatud reeglite vastu. |
| **Tunnikäitumine** | Käitub kõikides ainetundides eeskujulikult.  Ei häiri tunnikorda.  Ei esine märkuseid.  Ei hiline ega puudu põhjuseta. | Täidab enamasti tunnikorda, esineb üksikuid eksimusi.  Mõnikord vajab õpetajapoolset korrale kutsumist, õppetööle suunamist.  Esineb üksikuid (1-3) märkusi õppeaasta jooksul.  Põhjuseta puudumisi ei ole. Esineb1-2 hilinemist õppeaasta jooksul. | Esineb tunnikorra rikkumisi.  Segab või ignoreerib tundi.  Vajab sageli korrale kutsumist, õppetööle suunamist.  Esineb märkusi (4-7) õppeaasta jooksul.  Esineb põhjuseta puudumisi. Esineb 3-5 hilinemist õppeaasta jooksul. | Ei allu tunnikorrale.  On tunnist korduvalt eemaldatud.  Esineb palju märkusi (8 ja enam) õppeaasta jooksul.  Põhjuseta puudumisi on 8 tundi või rohkem. On hilinenud enam kui 5 korral. |
| **Sotsiaalne käitumine**   * **Õpetajatega** * **Kaasõpilastega** * **Kooli töötajatega** * **Koolibussis** * **Kooliüritused** | Käitub kõigiga sõbralikult, lugupidavalt, abivalmilt.  On viisakas, heatahtlik ja salliv kaasõpilaste ja kooli töötajatega.  Võtab endale meeleldi kohustusi ja vastutab. | Esineb üksikuid suhtlemisprobleeme.  Võimalusel väldib kohustusi.  Esineb teistega mittearvestamist. | Esineb konflikte kaasõpilastega ja kooli töötajatega.  Väldib kohustusi.  Puudub koostöövalmidus.  Ei täida üksikuid kokkuleppeid. | On esinenud kaasõpilaste kiusamist, vägivalda.  Ei allu õpetajate ja teiste kooli töötajate korraldustele.  Korduvad konfliktid.  Ei täida kokkuleppeid. |

* Õpilase käitumist jälgitakse ja hinnatakse tunnis, vahetunnis, kooli üritustel, kooliga seotud õppekäikudel-väljasõitudel jms kooliga seotud üritustel.
* Käitumise kokkuvõtval hindamisel lähtub klassijuhataja aineõpetajate pandud hinnetest, arvestab õpilase põhjuseta puudumisi ja hilinemisi ning direktori käskkirju.
* Aineõpetajad hindavad käitumist üks kord õppeaastas viimase kursuse lõpul.
* „Rahuldava“ ja „mitterahuldava“ käitumishinde panekul lisab aineõpetaja selgitava kommentaari.
* Käitumise kokkuvõtval hindamisel arvestab põhjuseta puudumisi ja hilinemisi klassijuhataja.
* Kui õpilase käitumise hinnet on alandatud direktori käskkirjaga „mitterahuldavaks“ kahel korral õppeaasta jooksul, siis hinnatakse kokkuvõtvalt õpilase käitumist hindega „mitterahuldav“.
* „Mitterahuldava“ kokkuvõtva hinde puhul kantakse klassitunnistusele sellise hinnangu põhjus.